
Desde cu habitantenan y vecindario di Sero Tijshi a entrega 
varios keho cerca Prome Minister Evelyn Wever-Croes, 
tumando cada keho y preocupacion di ciudadanonan na serio, 
Prome Minister a instrui Crisis Management Office (CMO) pa 
cuminsa cu un investigacion di inmediato. 


Ya pa algun tempo caba, CMO a cuminsa cu e investigacion 
y a reuni cu e habitantenan y a scucha tur nan preocupacion 
di e situacion cu lo ta strobando y causa dafio especialmente 
door di e holor malo. 


Den nomber di Prome Minister di Aruba, CMO ta atendiendo 
e situacion aki cu actualmente ainda ta bou di investigacion. 
Proximamente, CMO lo tin resultado cla di e investigacion pa 
asina sigui cu e procedura corespondiente. MN 

Prome Minister Evelyn Wever-Croes: 
Prome Minister a bishita Colegio Santa Teresita 


"E TABATA UN HONOR DI POR A COMPARTI UN 
POCO DI NOS DIA NACIONAL CU E ALUMNONAN 


DI KLAS 5" 
rp 

Manera tur aña, e siman prome cu Dia di Himno y Bandera, 
Prome Minister Evelyn Wever-Croes ta haci su bishitanan 
na diferente scol, pa asina conta e alumnonan un poco di e 
historia di Aruba su dia nacional. E afia aki no ta un excepcion, 
y diahuebs mainta Prome Minister a bishita Colegio Santa 
Teresita na San Nicolas, na unda e tabata tin e oportunidad di 
combersa cu e alumnonan di klas 5. 


Prome Minister a expresa cu e mainta aki tabata uno hopi 
interesante, na unda el a conta e muchanan un poco di e dia 
importante aki, mientras cu e alumnonan, na nan turno, a haci 
preguntanan, y comparti nan idea y deseonan. Esaki sigur 
ta di gran importancia, mirando cu ta asina e mandatarionan 
lo haya un idea di kico en realidad ta e necesidadnan di e 
alumnonan, cu ta nos futuro generacion, pa asina Gobierno 
por pone mas atencion riba e puntonan aki den nan maneho. 
Tambe Prome Minister a indica cu e tabata un mainta hopi 
ameno cu un klas hopi creativo y critico, pero na un forma hopi 
positivo y inspirativo. 


"Mi ta gradici Juffrouw Janine, y e staff completo di Colegio 
Santa Teresita pa un mainta hopi agradabel cu e muchanan 
di klas 5. Boso dedicacion na educacion di e muchanan aki ta 
bisto, mirando cu na e scol aki no ta solamente e lesnan, sino 
tambe habilidadnan cu nan por atende cu ne creando asina 
un fundeshi pa e muchanan ta mas exitoso den futuro. Di 
curason masha danki pa e oportunidad di por a bishita e scol, 
deseando cada un di boso un feliz Dia di Himno y Bandera", 
Prome Minister a expresa. MN 

Prome Minister Evelyn Wever-Croes: 
Den cuadro di Dia di Himno y 
Bandera, 


PROME MINISTER A 
BISHITA GRAF VON 
ZINZENDORF SCHOOL 


Diahuebs mainta, Prome Minister Evelyn Wever-Croes a 
cuminsa su dia bishitando Graf von Zinzendorf School na San 
Nicolas en conexion cu dia di Himno y Bandera. 


Prome Minister a ricibi un caluroso bonbini den forma di un 
bunita presentacion di un baile tipico cu e alumnonan a prepara 
p'e. Tambe e muchanan a mustra Prome Minister obranan di 
man masha bunita cu nan a prepara pa un feria cu e scol ta bay 
tin dia 15 di maart pa celebra e dia nacional. Prome Minister 
a keda impreciona cu e talento artistico y e dedicacion di e 
muchanan pa cu e dia grandi aki. 


Tawata un mainta hopi ameno, unda Prome Minister a papia 
riba e importancia di e himno y e bandera, riba e echo di ta un 
Arubiano, di stima nos dushi Aruba, tene nos isla limpi, stima y 
cuida nos animalnan, yuda otro y asina percura pa Aruba bay 
padilanti. 


Na final di e mainta agradabel aki Prome Minister a gradici 
juffrouw Edith pa e oportunidad di bishita klas 5, un klas di 
muchanan masha trankil y hopi creativo y a termina cu un 
mensahe pa e muchanan pa semper haci nan maximo esfuerso 
pa ta e miho den tur cos. Den nan estudio, deporte, of cualkier 
area di nan interes pa asina mayan nan ta esnan cu lo tuma 
posicionnan over den Gobierno y den tur otro sector. MN 

Nos Naturalesa frecuentemente a wordo trata como un simpel 
mercancia, un obheto pa ser uza na nos conviniencia pa 
ganashi economico. Accionnan humano a pone cu nos medio 
ambiente awe ta na un punto unda ecosistemanan cu nos ta 


depende ariba no por funciona manera antes. 


Durante un conferencia di prensa Minister di Naturalesa, Sr. 
Ursell Arends a duna di conoce e siguiente paso pa introduci 
e proposicion di ley di Derecho di Naturalesa den Aruba su 
constitucion. 


E legislacion aki ta un paso historico pa reconoce dos 
derechonan interconecta y fundamental: 


° e derecho humano pa un ambiente limpi, saludabel y 
sostenibel, 
. y e derecho di naturalesa su mes, tanto riba tera como 


bou awa, pa conservacion, restauracion, y regeneracion. 


Reconociendo e derechonan di naturalesa, Ministerio di 
Naturalesa ta afirma cu naturalesa no ta un obheto pa 
ser mal uza, pero un suheto bibo cu derecho inherente. 


E reconocemento aki ta percura pa un base fuerte pa e 
instrumento legal necesario pa proteha Aruba su herencia 
natural. 


"E caminda pa asegura un futuro sostenibel ta uno cu nos 
tin cu cana hunto. P'esey Ministerio di Naturalesa ta invita 
cada ciudadano pa participa den un proceso di consulta. 
Bo pensamentonan, sugerencianan y comentarionan no 
ta solamente di balor, nan ta esencial," Minister Arends ta 
remarca. Feedback lo wordo considera ciudadosamente y 
por cause cambio vital den e proposicion di ley di Derecho 
di Naturalesa, mientras e ta canando su caminda legislativo 
formal y presenta na Raad van Advies. 


Ministerio di Naturalesa ta invita comunidad henter pa bishita e 
website di Publico.aw unda cu por lesa e proposicion di ley den 
e tab di consulta. E formulario por wordo yena anonimamente, 
asina fomentando un dialogo transparente. 


E formulario lo ta disponibel di 14 di maart te cu dia 4 di 
april 2024 pa ricibi feedback. Pa cualkier pregunta por email 
naturalesa@gobierno.aw . 


Tambe e ministro a duna di conoce cu lo conduci dos anochi 
informativo unda comunidad por haci preguntanan, cera conoci 
cu e proposicion di ley y participa activamente den e discusion. 


E fechanan ta lo siguiente, diaranson 27 di maart na MFA 
Savaneta di 6:30 PM te cu 7:30 PM y diahuebs 28 di maart na 
MFA Paradera, di 6:30 PM pa 7:30 PM. 


Minister Arends su compromiso pa incorpora Derecho di 
Naturalesa den Aruba su constitucion ta señalisa e promesa 
di Aruba pa ser un lider global como defensor di Naturalesa. 
Tambe a subraya e principionan poni dilanti di number 16 di 
e Metanan Mundial pa Desaroyo Sostenibel (SDG 16), cu ta 
boga pa sociedadenan inclusivo, husticia pa tur, y creacion di 
institucionnan efectivo y responsabel. E principionan aki ta guia 
nos caminda pa un coexistencia harmonioso cu naturalesa. 

baile y cu musica di un orkesta bou 
encargo di e maestro Danny Koolman. 


Dialuna 18 di maart riba Nos Dia 
Nacional, Dia di Himno y Bandera, 
comunidad ta keda invita pa e Acto 
Protocolar riba Plaza Libertador G.F. 
Betico Croes. E mainta aki ta inicia cu 
yegada di mandatario- y invitadonan, 
mientras cu lo tin presentacion musical. 
Na momento cu Gobernador di Aruba 
yega, loinicia cue ceremonia protocolar, 
cu Himno di Aruba, un momento di 
reflexion, discurso di Prome Minister 
di Aruba Sra. Evelyn Wever-Croes, 
ganado Poeta di Patria y despues lo 
continua cu aubade presenta pa un 
coro forma pa muchanan di scol basico 
di pariba di brug, kende lo wordo 
acompafia pa un grupo musical United 
Melodies dirigi pa Eltienne Yarzagaray. 


Dia 18 di maart, Aruba ta celebra nos dia nacional, Dia di Himno 
y Bandera. Ministerio di Cultura y Comision Celebracion Dianan 
Nacional CCDN un biaha mas a prepara un bunita programa 
pa celebra e 48 aniversario di nos Himno y Bandera. E lema di 
e aña aki ‘Aruba, Orguyo di nos tur”. 

Diadomingo awo 17 di maart lo tuma luga e Manifestacion 
Cultural enconexion cu nos celebracion di Dia di Himno y 
Bandera, Minister di Cultura ta invita henter comunidad pa ban 
topa un biaha mas riba Plaza Libertador G.F. Betico Croes. E 
evento lo inicia pa 6 or di atardi cu Feria di benta di cuminda, 
cos dushi y artesano. Pa 7 or di anochi lo inicia cu presentacion 
di nos artistanan cu canto y baile. Pa 8 or e programa oficial 
ta cuminsa cu Himno di Aruba, sigui pa discurso di Minister di 
Cultura. Despues lo continua cu presentacion di ganadonan di 
Festival Un Canto pa Aruba su Himno y Bandera. Tur esakinan 
pa prepara y hinca a publica den ambiente pa e mahestuoso 
show cultural dedica na nos Dia di Himno y Bandera. E publico 
lo por mira riba escenario un espectulo yena di creacion 
caminda nos talentonan local di canto y teatro, gruponan di 

Despues di e parti protocolar di dia 18 di maart, lo ta sigui 
e desfile di nos gruponan uniforma di scout, gubernamental, 
deportivo y cultural pa asina clausura e programa di mainta 
di celebracion di Dia di Himno y Bandera na Plaza Libertador 
G.F. Betico Croes. 


Pa locual ta celebracion den Barionan, e afia aki tin mas 
di 35 evento na diferente parti di nos isla, pa cual tambe ta 
invita comunidad pa asisti. E calendario di lista di eventonan 
enconexion cu Dia di Himno y Bandera lo wordo publica den 
medionan di prensa y social. 


Por ultimo Minister di Cultura Xiomara Maduro hunto cu 
Comision Celebracion Dianan Nacional ta invita henter 
comunidad pa celebra nos Dia di Himno y Bandera, den un 
forma grandioso y asina nos honra nos simbolonan di identidad 
cual ta nos himno y bandera., pasobra Aruba ta orguyo di nos 
tur. HI 

ta upgrade Aruba cu un Positive Outlook" 


RATING ACTION COMMENTARY 


Fitch Revises Aruba's Outlook to 
Positive; Affirms at 'BB+' 


Wed 13 Mar, 2024 - 1:08 PM ET 


Fitch Ratings - New York - 13 Mar 2024: Fitch Ratings has affirmed Aruba's Long-Term Foreign-Currency 
Issuer Default Rating (IDR) at 'BB+' and revised the Rating Outlook to Positive from Stable. 


Trabou serio ta duna SUPERO: 
e compania oi ratno | jrade' Aruba cu un 
den nan evaluación Economico y Financiero. 


Nos ta #Logrando 
PABIEN ARUBA 


Minister di Finansa y 

Minister di Finansa y Cultura 


AY è 18 di maart 2024 

Diaranzon atardi Minister Dangui Oduber a tene un reunion 
cu e dokternan di cas pa duna un splicacion y duna un 
presentacion con ta bai traha hunto pa reforsa e prome lifia di 
cuido conforme e zorgakkoord cu a wordo firma na juni 2023. 
Un acuerdo unda cu tin diferente iniciativa delinia pa wordo 
ehecuta un pa un den e siguiente afianan. 


Durante e atardi aki AZV a elabora ariba e “meerjaren financieel 
kader' pa asina por tin un manera eficiente, cu enfasis pa 
inverti den cuido especialmente cuido di prome lifia. 


Mr. Brugman a elabora ariba e “uitbreiding huisartsenopleiding”. 
E meta ta pa stimula mas yiu di tera pa studia y specialisa 
como dokter di cas akinan mes na Aruba. 


Mr. Ivo Dongen di SETAR a elabora over di e ampliacion di 
Aruba Health App, unda cu tur presente por a haci pregunta 
pa por sa mas di con e app lo yuda alivia e trabou di e dokter 
di cas. 


Minister Oduber ta gradici na tur persona cu a duna un 
presentacion y tambe tur cu tawata presente y na un manera 
interactivo a sa di haci pregunta y intercambia idea. Asina 
hunto na un manera efectivo y transparante lo keda traha pa 
inova e sector di salud pa mehora calidad di cuido di Aruba. 


Pa clausura e session minister Oduber a gradici tur e dokternan 
di cas pa nan trabounan. Nan ta nos prome lifia di cuido cu ta 
traha bao hopi presion y nos ta balora nan trabounan. 1 

Minister Dangui Oduber: 


MINISTERIO DI TURISMO A REUNI CU E DEAN DI 
UNIVERSIDAD DI ARUBA Y GRUPO ACADEMICO DI 
NHL STENDEN UNIVERSITY PA E INTRODUCCION DI 


UN CURRICULUM NOBO DI TURISMO NA ARUBA 


Minister di Turismo y Salud Publico Sr. Dangui Oduber a 
reuni cu e dean di Universidad di Aruba (UA) conhuntamente 
cu e grupo academico di NHL Stenden University of Applied 
Sciences tocante e introducion di nan curriculum nobo "Tourism 
in transition". NHL Stenden ta escohe Aruba como un pais 
nobo di nan *Gran Tour" program pa asina bridando studiante 
nan di UA oportunidadnan unico pa explora perspectiva nan 
inovativo den e area di un turismo sostinibel. 


Comienso di maart, NHL Stenden oficialmente a firma un 
acuerdo cu Universidad di Aruba unda lo brinda e curriculum 
nobo aki pe studiante nan cu ta atende e universidad. E prome 
piloto lo cuminsa na e principio di September 2024. 


E beneficio di e colaboracion aki ta cu Aruba lo bira un pais 
unda e studiantenan por experiencia “exchange program”. Tin 
otro paisnan diferente manera; Zuid Afrika, Italia, Bali y mas 
cu tambe ta ofrece e programa aki di Stenden. Posibilidadnan 
di sigui e curriculum aki pa otro facultad di UA tambe lo ta 
posibel, manera pa FEF y OGM. Aruba lo no solamente ricibi 
studiantenan di Hulanda, sino tambe studiante internacional 
cu lo ta studiando na Stenden University. 

Minister Dangui Oduber kier gradici Universidad di Aruba y 


NHL Stenden pe bishita y ta applaudi y sostene e curso nobo 
aki pe studiantenan. Desaroyo pa un turismo sostenibel ta di 
hopi importancia pe Ministerio di Turismo, y pa es motibo ta 
sostene pa incorpora e cirruculum aki na UA. EN 


SINTONISA 


CONFERENCIA DI PRENSA 


DI GOBIERNO DI ARUBA 


Gabinete Wever-Croes 


DIALUNA Y DIAHUEBS | 10:00 AM 

Gobierno di Aruba a decreta afia 2024 
como Ana di Stabilidad y Prosperidad. 
Esakinanan ta fundeshi cu e 
generacionnan Arubiano prome cu nos 
a bin ta preparando pa nos generacion. 
Despues di e pandemia global di 
COVID-19, nacionnan rond mundo a 
encontra retonan sin precedente cu a 
pone nan resiliencia y adaptabilidad na 
prueba. Aruba, un perla den Caribe, a 
sali di e periodo dificil no solamente 
mas fuerte, pero tambe cu un vision y 
compromiso renoba pa 
Stabilidad y Prosperidad. 

Minister Geoffrey Wever ta extende un invitacion cordial na 
tur habitante di nos dushi Aruba pa participa na e evento 
memorabel y colorido di 'Aruba Showcase Event. E festividad 
aki lo tuma luga na Sun Plaza Mall, riba Diabierna, 15 di maart 
2024, entre 6:30 pm y 9:00 pm. Evento ta completamente 
GRATIS!'NFuzion lot'ey pa 
duna ambiente y entretene 
publico presente. Bar y 
cushina lo ta bon surti y lo 
ta na encargo di Chichi's 
Snack Truck Catering. 


Ban celebra e creatividad 
di nos empresarionan! E 
anochi aki lo showcase 
un cantidad di producto 
original fabrica aki riba nos 
isla. Bolo por disfruta y asta 
cumpra cos dushi manera 
pica, cosmetico, chuculati, 
prendanan unico di glas 
di lama y asta bebidanan 
local — tur produci aki bou 
di e solo Arubiano. 


EVENT 


/enue: Sun Plaza Mall 
ite: March 15, 2024 


"articipation: Free! 


ed 
E 


SHOWCASE 


30 PM- 9.00 PM 


Durante e “Aruba Showcase Event' tambe lo lansa 
oficialmente e "Webpage Aruba Showcase' cu lo 
brinda un plataforma digital pa tur negoshi local 
promove y bende mas producto despues di e 
evento. E webpage tin como meta pa conecta nos 
negoshinan local cu un audiencia mas amplio pa 
<| amplia e alcance di nos productonan local riba nivel 
Z| mundial. 


Si bo tin un negoshi y bo ta desea mas informacion 
di con bo por forma parti di e plataforma digital aki, 
uil DO por manda un e-mail na s.meijer@deaci.aw. 


Prepara bo mes pa un anochi spectacular. Bin 
sostene nos industria local, descubri tesoronan 
cu porta bo no sa di nan existencia, y duna bo apoyo na e 
esfuersonan pa mantene nos economia fuerte y vibrante. Nos 
ta mira bo na 'Aruba Showcase Event' — un celebracion di nos 
isla su esencia, su hendenan, y su futuro. Nos ta conta cu bo 
presencia! EN 

MINISTER GEOFFREY WEVER TA "HOST" 
EMBAHADOR NOBO DI REINO HULANDES NA 
COLOMBIA, S.E. SR. MARC HAUWERT NA ARUBA 

Minister di Asuntonan Economico, Comunicacion y Desaroyo 
Sostenibel di Aruba, Geoffrey Wever, recientemente a tene un 
Business Mixer cu un grupo di representantenan comercial di 
Aruba. E evento a duna bon bini na S.E. Sr. Marc Hauwert, e 
Embahador nobo di Reino Hulandes pa Colombia. 


Como un ‘follow up’ despues di e mision comercial fructifero 
di afía pasa na Colombia, Minister Geoffrey Wever a tene un 
'business mixer' pa empresarionan y dignatarionan, incluyendo 
e Consul General di Colombia na Aruba, Sr. Gustavo Serrano 
Amaya. Durante e evento comerciantenan local a haya e 
oportunidad pa conoce tur dos dignatario, cu tabata mas cu 
dispuesto pa combersa di e interesnan comun di tur dos pais, 
esta Reino Hulandes y Colombia. 


Sigur e momento aki tabata uno hopi valioso pa esnan presente, 
mirando con tur dos pais mas y mas ta haciendo nan lasonan 
mas fuerte. Aruba por probecha di e lasonan aki como pais 
chikito y asina activamente participa den estrecha lasonan 
comercial cu por trece oportunidadnan comercial nobo pa nos 
pais. 


Eventonan asina ta yuda mantene e relacionnan internacional 
positivo cu nos paisnan bisifia, y ta stimula combersacionnan 
cu hopi bes ta resulta na acuerdonan pa cooperacion. Durante 
e Trade Mission pa Colombia afia pasa, Embahador saliente, 
Sr. Ernst Noorman tambe tabata un empuhe pa e mision y pa 
Aruba, cual a contribui na e exito di e mision. 


Minister Wever a reafirma su compromiso pa cuida e lazonan 
economico forma entre Aruba cu Colombia y ta mira padilanti 
pa esfuersonan similar den futuro cu por conduci na mas 
beneficionan y mas cooperacion regional. MEN 

Recientemente, Minister di Ensefiansa di Deporte Endy Croes 
a divulga riba algun desaroyo di e proyecto deportivo di Palo 
Marga International Raceway Park. Manera ta conoci, pa mas 
di 10 afia Palo Marga no a haya atencion di e gobiernonan 
anterior y no tabata den un condicion adecua. Despues di 
evalua e necesidadnan cu tabatin den Palo Marga, desde aña 
2023 a inicia cu e prome fase di e proyecto di renobacion di 
Palo Marga. Pa e prome fase di renobacion a aloca 26 poste 
di luz, instala cabel di coriente y a construi un baki di santo na 
e final di pista, cual ta pa evita cualkier desgracia den caso 
cu break di auto faya. A inverti den luz ultramoderno LED light 
di marca Philips. Den e luna di juli di afia pasa a concretisa e 
prome fase aki, unda a cende e luznan di Palo Marga cu ta 
ilumina e pista desde inicio te na final di e pista. 


Esaki sigur ta brinda e coredonan siguridad, mirando cu nan 
tin un miho bista di e pista. E mandatario di Deporte a haci un 
promesa di sigui cu e di dos fase di renobacion di Palo Marga, 
cual ta pa renoba e pista completo di Palo Marga pa cumpli cu e 
standardnan internacional. Pa esaki, a trece Sr. Kurt Johnson 
di Total Venue Concepts, un profesional den e preparacion di 
pista di “drag racing" na Merca. Sr. Johnson a bishita Aruba na 
final di afia 2022, pa evalua kico tur mester haci pa e pista di 
Palo Marga wordo certifica. Sr. Johnson den su carera a atende 
cu varios pista di drag race rond mundo y tin conocemento y 
experticio amplio pa evalua, midi, bora, analisa pista y duna 
un rapport final. Afía pasa Sr. Johnson a traha un rapport di e 
pista di Palo Marga y a presenta tres (3) opcion den su rapport. 
Durante un reunion, Minister Endy Croes hunto cu Arubaanse 
Wegenbouw Maatschappij (AWM) y Dienst Openbare Werken 


(DOW) a discuti riba e topico aki pa mira cua di e opcionnan aki 
ta factibel. Na final di e reunion, a conclui cu actualmente no tin 
tur e ekiponan necesario na Aruba pa cumpli cu e standardnan 
internacional. Sinembargo, a traves di e contactonan di Sr. 
Kurt Johnson a ricibi un oferta adicional pa complimenta e 
proyecto aki. Durante e prome siman di april, Sr. Johnson y 
su team lo yega Aruba cu ekiponan di Merca pa guia AWM y 
DOW. Ademas di esaki, AWM lo trece un experto di Hulanda 
pa concretisa riba nivel di millimeter con nan lo basha e pista. 
Sr. Johnson a propone pa uza un mix special pa e pista, esta 
"race quality asphalt”. E materialnan a yega Aruba caba pa 
inicia cu e trabou na comienso di april. Ta planifica pa termina 
e proyecto di renobacion di e pista di Palo Marga na final di 
mei. Pues, tin hopi energia y trabou hinca den Palo Marga 
desde aña 2023. Desde Bureau di Minister di Deporte Endy 
Croes a keda monitorea, trek y guia e proyecto aki. A percura 
continuamente pa e fondonan yega pa realisa e proyecto di 
Palo Marga, pa cumpli cu e condicionnan internacional y tin un 
pista certifica pa e proximo 15 afianan. 


Cu esaki Gobierno di Aruba ta percura pa brinda esnan cu ta 
practica e deporte di drag race siguridad. Minister Endy Croes 
ta gradici DOW, AWM, directiva di Palo Marga, Ministerio di 
Deporte, tur stakeholder y team di profesional di Merca cu a 
bin cu un plan strategico pa hunto cristalisa e proyecto aki. 
Finalmente, e mandatario di Deporte ta desea tur coredo hopi 
exito cu e logro aki. "Ta nos compromiso pa contribui den e 
desaroyo di deporte di Aruba y Gobierno di Aruba ta invertiendo 
den deporte pa bienestar di tur deportista", Minister Endy Croes 


a conclui. | 

Diahuebs mainta, Minister 
Endy Croes a bishita scol 
basico Colegio Santa Famia 


na Pos Chiquito den cuadro a 


di nos dia nacional. Cu 
hopi alegria y entusiasmo 
e alumnonan tabata en 
espera di e dignatario. 
Na yegada cabesante di 
scol Sr. Sigfried Kelly, staf, 
alumno - y maestronan 
a duna e mandatario un 
bunita y caluroso bonbini. 
Sigui pa presentacion di un 
baile cultural presenta pa 
e alumnonan di klas 5. Pa 
duna inicio oficial na e mainta 
festivo e alumnonan a canta 
nos himno Aruba, Dushi Tera 
y a hisa nos bandera. 


Minister Endy Croes a hiba 
palabra, unda cu el a conta un 
poco di e historia di nos himno 
y bandera pa asina inculca e 
amor patria y e importancia 
di e celebracion den nos 
muchanan. Despues di esaki, 


Minister Endy Croes a bishita y 


e klasnan unda cu diferente 
instancia a duna presentacion 
di, entre otro, historia di Aruba, 
economia circular, agricultura, 
cah'i orgel y weganan tipico 
pa asina educa e muchanan 
di e tradicion di nos pais. 


Sr. Sigfried Kelly, kende ta 
cabesante di e scol a expresa 
di ta contento y agradecido cu 
bishita di Minister Endy Croes 
na Colegio Santa Famia. 
E alumno — y maestronan 


a prepara un dia hopi special pa celebra 18 di maart. Un 
carousel di informacion na unda cu diferente instancia a duna 
presentacion di e historia y herencia di Aruba y e temanan cu 
ta di vital importancia di nos pais. E meta di e proyecto aki ta 
pa engrandece e balornan di nos isla. Na final di e bishita, 
Minister Endy Croes a ricibi un bunita obra di man titula: Timon  , 


di Ensefiansa, traha pa e hoben Amanda Ospina Chacón. Por 
ultimo, Minister Endy Croes ta gradici e scol pa un mainta 
ameno y ta felicita nan cu un bunita programa. 


Alabes e mandatario ta invita Pueblo di Aruba pa hunto ban 
celebra e Dia di Himno y Bandera en grande. 


ONE = 18 di maart 2024 


Diahuebs 14 Maart 2024 


u— 13 di Maart 2024, Aspalasión di Consuladonan di 
Aruba hunto cu Ministerio di Integracion ta yega na un protocol 
di cooperacion, pa por brinda un plataforma di apoyo y guia 
sincero y honesto na tur esnan cu kier haci un bida na Aruba. 
Cu e protocol aki, e Consuladonan na Aruba lo duna asistencia 
na esnan cu kier regula nan estancia na Aruba, of na esnan 
cu kier pidi un extension di nan permiso, of saca un prome 
permiso. Pues basicamente e Consuladonan lo asisti tur hende 
di nan respectivo pais cu nan peticionnan di permisologia. E 
protocol aki lo sigura cu e proceso aki lo sosode via un canal 
legitimo. 


Minister Glenbert Croes a expresa di ta sumamente agradecido 
na tur e consuladonan na Aruba pa e cooperacion aki, mirando 
cu den pasado, hopi hende a wordo abusa cobrando sumanan 
cuantioso pa por saca permiso sin cu nunca a haya esaki. A 
traves di e Consuladonan, esaki lo ta e plataforma di apoyo 
humano y honesto pa brinda asistencia na nan respectivo 
comunidad. Y pa e comunidad cu no tin un representacion 
Consular na Aruba, nan por yega cua Consulado cu ta y nan lo 
ricibi e asistencia aki. 


E mandatario a indica di a hiba un combersacion cu un di e 
consulnan cu tin un trayectoria largo riba Aruba y el a expresa 
na su persona cu den tur su 40 aña na Aruba, nunca a yega 
di bin na un protocol asina. P'esey e dia aki, 13 di Maart 2024, 


ta un dia historico cu legitimidad, y esaki ta trece cu ne un 
sentimento di satisfaccion pa sa cu e Gobierno aki, por a yega 
na dicho protocol di cooperacion cu un plataforma di apoyo pa 
tur esnan cu di un manera honesto kier residencia na Aruba. 


E protocol di cooperacion aki a wordo seya riba e fecha di 13 di 
Maart 2024, cu firma di Minister di Integracion Glenbert Croes 
y firma di e Asociacion di Consuladonan. 


Cu e protocol aki, Gobierno ta crea un fundeshi pa un Aruba 
miho pa un y tur, na unda no tin distincion, y na unda e 
hermandad, solidaridad, y union cu mester existi entre nos 
tur, ta keda refleha a traves di un protocol di cooperacion. 
Minister Croes ta gradici tur esnan cu a yuda pa por yega nae 
protocol aki y pa nan confiansa den e protocol di cooperacion 
importante aki. EN 


Diahuebs 14 Maart 2024 


WEBSITE NOBO DI GABINETE DI ARUBA 


Minister Plenipotenciario di Aruba mr. Ady Thijsen y director di 
Gabinete di Aruba mr. Joselin Croes a haci e lansamento di e 
website nobo di Gabinete di Minister Plenipotenciario di Aruba. 
Esaki a sosode den presencia di e personal di Gabinete di 
Aruba. 


PR di Gabinete di Aruba Sidney Kock a duna un splicacion 
riba e website. E website ta disefia di tal forma cu e ta brinda 
informacion na tanto personanan cu ta biba na Hulanda y na 
Aruba; studiantenan y personanan cu ta desea di establece nan 
mes na Hulanda. Tambe tin informacion pa inversionistanan cu 
ta interesa den Aruba pa establece un negoshi of haci inversion 


den proyectonan economico na Aruba 


E website nobo di Gabinete di Aruba ta enfoca riba e mission 
y vision di Gabinete di Aruba. Tambe e website tin informacion 
di nos historia di Status Aparte, nos dianan nacional y cultura 
di Aruba. 


Gabinete di Minister Plenipotenciario di Aruba na e manera aki 
lo kier brinda mas informacion posibel tocante di su funcion 
como instituto y di Aruba. Bishita e website nobo di Gabinete 
di Minister Plenipotenciario di Aruba via www.kabinetaruba.nl 


MINISTER THIJSEN A BISHITA EMBAHADORA 


Minister Plenipotenciario di Aruba mr. Ady |. 
Thijsen a haci un bishita di cortesia na e |} 
embahador di Belgica pa Reino Hulandes, | 
Anick van Calster. 


Banda di a cera conoci cu otro, embahadora 
Van Calster lo ta diabierna 15 di maart 
na Aruba pa un bishita oficial. Pesey 
embahadora Van Calster a pidi e reunion 
aki cu Minister Thijsen pa pasa riba algun 
puntonan cu lo por ta importante pa su 
bishita na Aruba. Durante di su bishita na m 
Aruba embahadora Van Calster lo wordo 
acompafia pa su colega embahador di 
Belgica na Colombia. 


Minister Thijsen a probecha di e oportunidad 
pa informa embahadora Van Calster cu parti 
di su maneho, ta pa estrecha e lasonan cu embahadanan pa 
mira riba cual terenonan nan lo por coopera cu Aruba. Diparti 


DI BELGICA 


ASE ce : 
A "A IW A I 


di embahadora Van Calster ela bisa cu sigur e ta habri pa mira 
unda por tin cooperacion. 


Gabinete Wever-Croes 


Riba Dia di Himno y Bandera di Aruba, nos ta 
uni den celebracion, honrando e herencia ricu di 
nos isla y e orguyo cu ta core den nos sanger. 
Mientras e melodia di nos Himno y e colornan di 
nos bandera ta baila orguyosamente den e 
biento, nos ta recorda e resiliencia y union cu ta 
defini nos como pueblo. 


Laga nos honra e balornan di libertad, 
diversidad, y solidaridad cu ta haci Aruba briya. 
Nos Himno, un sinfonia di speransa, y nos 
bandera un guia di orguyo, guiando nos 
padilanti cu determinacion sin duda na un futuro 
yena di promesa y prosperidad pa tur. 

